Birt þann 17. október , 2011 | Höfundur : Kristinn Ólafur Smárason Hvað voru þeir að hugsa ? Af þeim sirka 100 Famicom leikjum sem ég á eru tæplega 30 þeirra svo kallaðir pirate leikir . Eins og ég er búinn að koma inn á áður þá eru pirate leikir , að vissu leiti , ólögleg framleiðsla í óþökk Nintendo . Flestir pirate leikir eru framleiddir í Asíu og A-Evrópu , og ég held ég geti sagt með nokkurri vissu að alla vegana 90% af pirate leikjum , voru og eru , framleiddir í Kína . Í dag virða flest lönd alþjóðleg höfundarréttarlög , þannig að verslun með varning sem er greinilega einhverskonar eftirlíking getur verið varasöm . Sum pirate fyrirtæki reyna að nýta sér frægð þekktra merkja með því að breyta þeim aðeins , þannig að fólk taki jafnvel ekki eftir því að um svikna vöru sé að ræða . Gott dæmi um slíka hluti væru ADADAS skór , FUMA íþróttatöskur og FONY mp 3 spilarar , sem er hægt að finna í kínabúðum erlendis og stundum í kolaportinu . Þetta er líka oftast reyndin í tölvuleikja pirate bransanum , en á þó aðeins meira við tölvurnar sjálfar . Sem dæmi um það getið þið litið á seinustu bloggfærslu mína og séð myndina af Nintendo Famicom tölvu við hliðina á NTDEC Family Game tölvu . Það er ekki tilviljun að þær eru svona líkar , NTDEC tölvan átti greinilega að fljóta á frægðaröldu Famicom tölvunnar . Þetta á misjafnt mikið við þegar kemur að pirated tölvuleikjum . Ef fólk kaupir leikjatölvu á annað borð þá á það eftir að vilja kaupa leiki líka . Þar sem pirate leikir koma oftast í engum kassa og án bæklings , þarf hylkið að segja svo lítið mikið um leikinn til þess að lokka að kaupanda . Það sem flestir pirates gera er einfaldlega að skanna miðann sem var á upprunalega leiknum og setja hann utan á hylkið með örlitlum breytingum . En síðan eru sumir leikir með miðum sem eiga nánast ekkert skilt við leikinn sem hylkið inniheldur . Ástæðan fyrir því er ( held ég ) að pirate forritararnir hafa aðeins fengið leikinn á stafrænu formi og hafa því þurft að búa til límmiðana utan á leikin eftir því sem þeir héldu að leikurinn væri um . Það sem verður að hafa í huga er að margir þessara pirate leikja eru búnir til áður en internetið varð vinsælt ( hvað þá í Kína ) . Síðan er líka eflaust margt sem er einfaldlega “ lost in translation “ . Hvað myndi til dæmis gerast ef ég myndi senda einn þátt af Næturvaktinni til Indlands án allrar þýðingar og segja þeim að búa til tölvuleik byggðan á þáttunum ? Það sem kemur hérna fyrir neðan eru myndir af fjórum pirate leikjum sem ég á , þar sem límmiðarnir hafa örugglega verið gerðir án mikillar vitneskju um hvað leikurinn snerist um . Fyrst kemur samt mynd af upprunalega leiknum til samanburðar . Ég mæli með því að þið smellið á myndirnar til að sjá þær í hærri upplausn . Upprunalega hylkið segir allt sem segja þarf . Það stendur Batman á því , það er stór mynd af Batman-merkinu og það er kolsvart eins og hjarta Bruce Wayne . Það að leikurinn er gefinn út af Sunsoft gefur líka til kynna að hér sé eðal platformer leikur sem flestir geta haft gaman af . Fyrir utan gulu hástafina í neðra-hægra horni þessa hylkis er ekkert sem gefur til kynna að þetta sé Batman leikur . Andlitið á myndinni virðist vera einhverskonar albínóavampíra með ör niður eftir andlitinu . Hægra megin við andlitið er ekki Batmanbíllinn frægi , heldur dularfullur og drungalegur vagn dreginn af hestum . Þar fyrir utan flögra misstórar leðurblökur útum allan límmiðann , en ég er ekki viss hvort það sé til bóta . Hvað var listamaðurinn að hugsa : " Hmm ... Bat ... Man ... Semsagt einhvers konar leðurblökumaður ? Þetta hlitur að vera leikur um vampírur þannig ég teikna bara mynd af Nosferatu . " Flott hylki út í gegn . Þetta límmiðasnið er klassískt fyrir Nintendo Famicom leikina , smá texti vinstra megin og svo innrömmuð mynd með viðfangsefni leiksins . Myndin er líka vel heppnuð þar sem við sjáum píparann Mario í miðju stökki nýbúinn að kýla goomba . Allt í kringum hann eru síðan óvinir , hlutir , umhverfi og persónur sem maður á eftir að sjá í gegnum leikinn . Við fyrstu sýn virðist þessi miði vera nánast “ copy-paste ” af hinum fyrri , en bíðum aðeins við . Hvar er Mario ? Af hverju í ósköpunum höfðu þeir fyrir því að endurgera miðann nánast eins og orginalinn en klipptu síðan út aðalpersónuna á síðustu stundu . Meira að segja goombain er ennþá í miðju lofti eftir að einhver ósýnilegur kraftur kýldi hann . Hvað var listamaðurinn að hugsa : " Vel gert ég ! Lýtalaus endurgerð ! Myndin er samt full þröng með þessum rauða kalli í miðjunni , betra að klippa hann bara út . " Upprunalega hylkið er frekar flott ! Leonardo , Michaelangelo , Donatello og Raphael eru allir á hjólabrettum , með vopnin munduð og virðast vera að brjóta sér leið í gegnum múrsteinsvegg ! Uppí vinstra horninu er síðan klassíska logo-ið sem var notað í allt tengt Turtles ; leiki , sjónvarpsþætti og leikföng . Allt í allt mjög lýsandi hylki , það fer ekki á milli mála hvaða leikur þetta er . Bíðum aðeins við , hvað er í gangi hérna ? Þetta eru stökkbreyttar skjaldbökur , enginn vafi á því en það er eitthvað ekki rétt við þetta . Voru skjaldbökurnar með sólgleraugu í gömlu þáttunum ? Og hvað er málið með vopnin þeirra . Ekki eitt af þessum vopnum gæti talist sem ninjavopn ! Einn þeirra er meira að segja með steinaldar steinöxi og skjöld , og annar með BÚMERANG ! Svo stendur bara “ TURTLE NINJA II ” í rauðum prentstöfum neðst . Glatað . Hvað var listamaðurinn að hugsa : " Táningar ganga með sólgleraugu , tjékk . Stökkbreytlingar eru með rasshausa , tjékk . Ninjur ... ninjur ... veit ekki alveg hvað það er , sleppi því . Skjaldbökur ?! Djö ... Þá þarf ég að lita þessa baðstrandagæja græna . " Bónus mynd : Fann þessa mynd í gegnum Google . Svo virðist vera sem listamaðurinn á bak við fyrsta skjaldbökuslysið hafi þótt það góður að hann var fenginn til að teikna mynd utan á “ NINJA TURTLES III ” líka . Í þetta skipti eru skjaldbökurnar komnar í fjólublá stígvél og hanska , og með svartar andlitsgrímur . Fáránlegu vopnin , sólgleraugun og rasshausarnir eru ennþá til staðar . Ég verð að viðurkenna að ég er persónulega ekkert rosalega hrifinn af þessari hönnunn á límmiða , alla vegana ekki miðað við límmiðann sem var á NES leiknum . En það er samt allt þarna sem til þarf . Mynd af Jóakim Aðalönd , Ducktales logoið í smáum stöfum fyrir neðan japönsku skriftina sem ég býst við að þýði Ducktales líka . Það fer alla vegana ekki á milli mála hver er aðalpersónan í þessum leik . Já sæll ! Það stendur reyndar Ducktales þarna neðst en … sko … já … Hvað var listamaðurinn að hugsa : " Leikur um önd sem ferðast um heiminn í kapitalískri auðsöfnun !? Það á engin eftir að vilja kaupa þannig leik . Þessi mynd er mikið maóískri " Takk fyrir lesturinn !